text: Tvey ungfólk, sum hvør í sínum lagi eru undur lesnaði til landmátara, hava í summar hjálpt deildini ‘Kort og Skráir’ at gera neyvar uppmátingar av fixpunktum kring um landi. Talan er um Emil Nielsen og Marjun Eysturoy, sum bæði lesa í Danmark.
text: #000001
text: Emil Nielsen lesur til kort-og landmálingsteknikara á Københavns Erhvervsakademi. Hetta er ein tvey ára útbúgving, sum er býtt upp í fýra semestur, har møguleiki er at nema sær kunnleika í uppmáting, viðgerð av uppmátingardáta, og fyriskipan og stýring av byggiprojektum. Meir um útbúgvingina kann lesast á heimasíðuni: Í september fer Emil til Grønlands, har hann, sum lið í útbúgvingini, skal fá sær starvsroyndir.
text: #000002
text: Marjun Eysturoy lesur til landinspektør á Aalborg Universiteti. Hetta er ein fimm ára útbúgving, har trý fyrstu árini eru bachelor útbúgving og tvey seinastu árini eru kandidat útbúgving. Undir lesnaðinum nemur hon sær kunnleika í landmáting, kortlegging og býarplanlegging. Meir um útbúgvingina kann lesast á heimasíðuni: Í tíðarskeiðinum frá juni til august hava Emil og Marjun verið í summarfrítíðararbeiði á Umhvørvisstovuni. Stovnurin er við at innføra eina nýggja koordinatskipan, FOTM, við neyvum fixpunktum, og í hesum sambandinum hava Emil og Marjun verið kring um í Føroyum og gjørt statiskar GPS-uppmátingar av fixpunktum. Og góð nytta er í teimum: Tá uppmátingarnar eru roknaðar og kannaðar, verður í hvussu er eitt neyvt fixpunkt – í mun til nýggju skipanina – í hvørji bygd í Føroyum. ￼ Um tú vil hava meira at vita, ert tú vælkomin at seta teg í samband við Stein Fossá, deildarleiðara á Umhvørvisstovuni, telefon 342400 ella steinf@us.fo.
text: #000003
text: Staðsetingardepilin: skeið í m.a. fjarleiting (remote sensing)
text: #000004
text: Fyrilestur: Jarðfrøðiligar uppmátingar á landi og í undirgrundini
text: #000005
text: ArbeiðsøkirMatrikulLand- og sjókortLandsfólkayvirlit og navnamálTinglýsingElveitingareftirlitArbeiðsøkirOrkaSkógrøktNáttúruverndUmhvørvisverndNorðurlendskt samstarvSnarvegirGóðkenningar og loyvirKunngerðartalvaStarvsfólkOyðubløðUmhvørvisstovanUm UmhvørvisstovunaStarvsfólkSambandPrivatlívspolitikkur
text: #000007